પ્રખર જ્ઞાની, પ્રેમભક્તિથી નખશિખ રસાયેલા, સમર્પણના મેરુ અને અનન્ય નિષ્ઠાના સદાના આદર્શ સમા મોતીભાઈ બી.એ.પી.એસ. સ્વામિનારાયણ સંસ્થાના શૌર્યગીતના સરદાર તરીકે અમર સ્થાન પામી ગયા છે. વીરતાભર્યા અવાજે, હોંકારા-પડકારા કરીને, આંખના તેજસ્વી ચમકારા અને વહેતી અશ્રુધારા સાથે ખુમારી સાથે કીર્તનો લલકારતા મોતીભાઈની આ પંક્તિઓ આવનારી અનેક સદીઓ સુધી બી.એ.પી.એસ. સંસ્થાની પેઢીઓ ગાયા કરશે, અને તેમાંથી સમર્પણની પવિત્ર ઊર્જા મેળવ્યા જ કરશે.